《乍凉》
宋代·洪咨夔

一雨添一凉，秋近暑已远。
菰荷响骚飒，忽其岁年晚，
悁悁我所响，室而偏其反。
燕乳巢未空，蛩吟枕先满。
涉非忘浅深，饮自知冷暖。
黄姑与织女，隔河送凄惋。
南金英琼瑶，不换霜鬓短。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。